Dentatnost

thumb|250px|Atom samonodentatnim ligandima
**Dentatnost**, **dentnost**, **denticitet** ili **nazubljenost** i **zubnost**, odnosi se na broj donorskih grupa u jednom ligandu koji se vežu za centralni atom u koordinacijskom kompleksu. U mnogim slučajevima samo jedan atom u ligandu veže se za metal, pa je nazubljenost jednaka jednom, a za ligand se kaže da je **monodentat** (ponekad se naziva i **jednodentat**). Ligandi s više od jednog vezanog atoma nazivaju se **polidentatni** ili **multidentatni**. Riječ "dentatnost" izvedena je od *dentis*, latinske riječi za zub. Smatra se da ligand grize metal u jednoj ili više spojnih tačaka. Dentatnost liganda opisana je grčkim slovom κ ('kapa'). Na primjer, κ6-EDTA opisuje EDTA ligand koji se koordinira preko šest nesusjednih atoma.

Denticitet se razlikuje od haptičnost jer se haptičnost odnosi isključivo na ligande u kojima su koordinirajući atomi susjedni. U tim se slučajevima koristi oznaka η ('eta'). 
  Mostovni ligandi koriste oznaku μ ('mu').

## Klase 
Polidentatni ligandi su helatni agensi  i klasificirani prema denticitetu. Neki atomi ne mogu stvoriti maksimalni mogući broj veza koje ligand može stvoriti. U tom slučaju se koristi jedan ili više vezivnih mjesta liganda. Takva mjesta se mogu koristiti za stvaranje veze s drugom hemijskom vrstom.
* Bidentatni (zvani i didentatni) ligandi vežu se za dva atoma, primjer je etilendiamin.
:a, koji sadrži dva različita  bidentata.]]
* Tridentatni ligandi se vežu s tri atoma, primjer je terpiridin. Obično se vežu putem dva tipa povezivanja, zvanih "mer" i "fac";  "fac" označava lice, donorski atomi raspoređeni su u trokut oko jednog lica oktaedra. A "mer" označava meridijan, gdje su donorski atomi ispruženi oko polovine oktaedra. Ciklični tridentatni ligandi poput TACN i 9-ane-S3 vežu se na način lica.
* Tetradentatni ligandi vežu se sa četiri donorska atoma, primjer je trietilenetetramin (skraćeno trien). Za različite središnje geometrije metala, može postojati različit broj izomera, ovisno o topologiji liganda i geometriji metalnog centra. Za oktaedarske metale, linearni tetradentatni trien može se vezati kroz tri geometrije. Tripodni tetradentatni ligandi, npr. tris (2-aminoetil) amin, ograničeniji su i na oktaedrima, ostavljajući dva cis mjesta (jedno uz drugo). Mnogi prirodni makrociklični ligandi su tetradentativni, primjer je porfirin u hemu. Na oktaedarskom metalu ostavljaju dva slobodna mjesta jedan nasuprot drugog.
* Pentadentatni ligandi vežu se s pet atoma, primjer je etilendiamintriacetna kiselina.
* Heksadentatni ligandi vezuju se sa šest atoma, primjer je EDTA (iako se može vezati na tetradentatni način).
* Ligandi zubnosti veće od šest dobro su poznati. Ligandi 1,4,7,10-tetraazaciklododekan-1,4,7,10-tetraacetat (DOTA) i dietilen triamin koji sadrži dva različita licenta bidentata.

## Konstante stabilnosti 
Općenito, stabilnost metalnog kompleksa korelira sa zubnošću liganada, što se može pripisati helatnom efektu. Polidentni ligandi kao što su heksa- ili oktadentatni ligandi imaju tendenciju da jače vežu ione metala od liganda niže dentnosti, prvenstveno zbog entropskih faktora. Konstante stabilnosti su kvantitativna mjera za procjenu termodinamičke stabilnosti koordinacijskih kompleksa.

## Također pogledajte
* Helacija

## Vanjski linkovi
*EDTA chelation lecture notes.  2.4MB PDF - Slide 3 on denticity

## Reference
Kategorija:Koordinaciona hemija
Kategorija:Hemijske veze
Kategorija:Helatni agensi